Gomba Község Önkormányzati Minőségirányítási Programja

2010/2011-ig

/A Gomba Községi Önkormányzat az oktatási- nevelési intézmények működtetési és fejlesztési tervére, valamint minőségirányítási programjára vonatkozó - önkormányzati minőségirányítási programot is tartalmazó - intézkedési tervének felülvizsgálata alapján/

Gomba
2010. február

Tartalomjegyzék
I.	Bevezetés        A minőségirányítás fogalma a közoktatásban, törvényi szabályozása
II.	Az önkormányzati fenntartói minőségpolitika
1.	Az  önkormányzati  minőségirányítási  program   kapcsolódása   a  község   közoktatásának  feladat-ellátási, intézményhálózat-működtetési és fejlesztési tervéhez.
2.	.Az önkormányzat, mint fenntartó elvárásai a nevelési intézményével kapcsolatban
3.	Az intézményre vonatkozó elvárások és minőségcélok
3.1	Helyzetelemzés
3.1.1.	Demográfiai adatok
3.1.2.	Az önkormányzat közoktatási feladat-ellátási kötelezettsége
3.1.3.	A közoktatási intézmény bemutatása
3.2	Óvodai nevelés
3.3 A közoktatás rendszerét érintő más ágazatokkal való kapcsolat
4.	A minőségfejlesztési rendszer: Intézmény fenntartói ellenőrzési terv
A fenntartói irányítás keretében tervezett szakmai, törvényességi, pénzügyi ellenőrzés rendje
4.1.	Fenntartói irányításból adódó feladatok
4.2.	Szakmai ellenőrzés

4.2.1.	Átfogó négyévente megvalósuló szakmai ellenőrzés
4.2.2.	Évente megvalósuló szakmai ellenőrzési tevékenység
4.3. Törvényességi ellenőrzés
4.3.1.	Átfogó négyévente megvalósuló törvényességi ellenőrzés
4.3.2.	Évente megvalósuló törvényességi ellenőrzési tevékenység
4.4.Pénzügyi ellenőrzés
4.4.1.	Átfogó kétévente megvalósuló pénzügyi ellenőrzés
4.4.2.	Évente megvalósuló pénzügyi ellenőrzési tevékenység
5. A minőségfejlesztési rendszer működtetése
Záradék 

I. Bevezetés

A minőségirányítás fogalma a közoktatásban, törvényi szabályozása

A magyar közoktatás fejlődésének kikerülhetetlen szakmai eleme a minőségbiztosítás, minőségfejlesztés, a minőségirányítás megjelenése és beépülése a rendszerbe.

A rendszerváltozást követő évtized a változások koraként vonult be a magyar közoktatás történetébe, a központosított állami közszolgálati intézmények rendszere átalakult több szintű irányítási struktúrákká. Ennek eredményeként a döntési és ellenőrzési szintek a minisztériumoktól az intézményekig tagozódtak és fokozatosan gyengült a közvetlen központi rendeleti irányítás és szakfelügyeleti rendszer. Az 1985 után megszűnő szakfelügyeleti rendszert nem helyettesítette semmilyen más központi ellenőrzési struktúra. A szakmai, pénzügyi és jogszabályi ellenőrzések a fenntartók felelősségi körébe kerültek. E tendenciájában helyes fejlődési irányt azonban gyengítette, hogy a fenntartók és intézményeik alig kaptak valamilyen segítséget, szakmai támogatást a rájuk rótt feladatokhoz. A 90-es évek végén azután válaszúthoz érkezett az oktatáspolitika: vagy visszahozza a szakfelügyeleti rendszert, vagy más önirányításra és önellenőrzésre alkalmas modellt kínál. A döntéshozók ez utóbbi mellett döntöttek, így alakult ki a közoktatási minőségirányítás koncepciója. E koncepciót több jogszabály vezette be a közoktatás rendszerébe, azonban a Közoktatásról szóló 1993. évi LXXIV. törvény 2003. júliusi módosítása rendelkezett e rendszerről átfogóan az ágazati irányítástól kezdődően a fenntartókon keresztül az intézmények szintjéig.

A közoktatási törvény 2003. júliusi módosításával az oktatási tárca a gyermekek, diákok érdekeit kívánta szolgálni, növelve az esélyek egyenlőségét. A minőségirányítási rendszer bevezetésével a tudatosabb tervezés, hatékonyabb intézményrendszer működés valósulhat meg. A minőségfejlesztés intézményi szinten az a tevékenység, munkafolyamat, amely során a közoktatási intézmény folyamatosan biztosítja a szakmai célkitűzések és az intézmény működésének egymáshoz való közelítését a gyermekek, a szülők, a pedagógusok, a fenntartók továbbá a munkaerő-piaci igények kielégítése céljából. 

A minőségfejlesztés feladatai és követelményei viszont igazából akkor lesznek eredményesek, ha a közoktatással összefüggő döntések, intézkedések meghozatalakor is azonos célkitűzés érvényesül: a közoktatás rendszerében minden gyermeknek helye legyen, minden tanulónak lehetősége legyen képességeinek kibontakoztatására, személyiségének fejlesztésére. E célkitűzés megvalósítása érdekében a közoktatási törvény 2003. júliusi módosítása a fenntartók számára is kötelező tette a minőségirányítási program elkészítését:
„85.§. (7) A helyi önkormányzati intézményfenntartó elkészíti az önkormányzati minőségirányítási programját (továbbiakban önkormányzati minőségirányítási program). Az önkormányzati minőségirányítási program az önkormányzati közoktatási rendszer egészére határozza meg a fenntartó elvárásait, az egyes intézményeknek a fenntartói elvárásokkal kapcsolatos feladatait, a közoktatás rendszerének és a közoktatást érintő más ágazatok - gyermek- és ifjúságvédelem, szociálpolitika, munkaerő-gazdálkodás, közművelődés, egészségügy - kapcsolatait, a fenntartói irányítás keretében tervezett szakmai, törvényi, pénzügyi ellenőrzések rendjét. Az intézményi minőségirányítási programnak összhangban kell állnia az önkormányzati programmal."

A minőségirányítás lényege tehát a tervezés és a tervezés ellenőrzött végrehajtása, majd az esetleges korrekciók után az újabb tervezési ciklus elindítása.

A feladatellátási terv részeként jóváhagyott ÖMlP-ben 2004-ben meghatározott fenntartói elvárásoknak az intézmények oktató-nevelő munkájuk során folyamatosan próbáltak megfelelni. A település közoktatási struktúrájában 2007-ben jelentős változás következett be. Az általános iskola egyházi fenntartás alatt működik a 2007/2008-as tanévtől. Önkormányzati fenntartásban a Gólyafészek Óvoda maradt a közoktatási törvény hatálya alá tartozó intézményként. Az ÖMIP jelenlegi felülvizsgálata az előzmények után az óvodai ellátásra koncentrálódik.

II. 	Az önkormányzati fenntartói minőségpolitika

1.	Az    önkormányzati    minőségirányítási    program    kapcsolódása    a    községi közoktatásának    feladat-ellátási, intézmény-működtetési és fejlesztési tervéhez.

Az önkormányzati minőségpolitika hosszú távra megfogalmazott célja a közoktatási közszolgáltatás minőségközpontú fejlesztése, e cél összhangban áll a fejlesztési terv célkitűzéseivel. Gomba Község Önkormányzatának Képviselő-testülete a nehéz gazdasági körülmények ellenére is kiemelt feladatának tartja, hogy az óvodát, mint közoktatási nevelési intézményt a helyi társadalom által elvárt szinten működtesse.

Az önkormányzati minőségpolitika a középtávú célokat a következőképpen határozza meg:
-	a nevelési intézmény működési feltételeinek biztosítása, stabilizálása
-	a nevelés-oktatás minőségközpontú fejlesztése
-	a költséghatékony működtetés megvalósítása.
-	
E célok az ebben a programban meghatározott fenntartói irányítási, ellenőrzési feladatok végrehajtásával valósulnak meg.

2.	Az önkormányzat, mint fenntartó elvárásai a közoktatási intézményével kapcsolatban

-	A közoktatási szolgáltatást nyújtó szervezet jogszerűen, törvényszerűen, költség-orientáltán, hatékonyan, eredményesen működjön; működésében erősödjön a tervezés szerepe;
-	A közoktatási szolgáltatást nyújtó szervezet garantálja a minőségi nevelést.
-	Az óvoda a településen élő gyermekek számára biztosítsa a tankötelezettség megkezdéséhez szükséges feltételeket, a folytathatóság elvének érvényesítését, teljes körű óvodai oktatói-nevelői tevékenységet;
-	Az intézmény rugalmasan alkalmazkodjon a felmerülő változásokhoz, erősödjön hagyományőrző és kultúra közvetítő szerepe;
-	Az intézményben stabil-innovatív nevelő tantestület működjön;
-	A „hozzáadott pedagógiai értékek" mérhetők, értékelhetők, regisztrálhatók (jóváhagyott nevelési program alapján) legyenek;
-	Minőségelvű, partnerközpontú működés legyen a jellemző, melynek alapja az intézmény minőségirányítási rendszere;
-	Horizontálisan érvényesítendő szempont a közoktatás területén az esélyegyenlőség és az egyenlő hozzáférés biztosításának elve. Az esélyegyenlőség érvényesítése érdekében különös figyelmet kell fordítani a halmozottan hátrányos helyzetű tanulók és a sajátos nevelési igényű tanulók oktatási helyzetére, az integrációra.
-	Hatékony gyermek- és ifjúságvédelem; hatékony együttműködés az intézmény és a hozzá kapcsolódó intézmények között mind a hátránykompenzációban, mind a prevenciós munkában;

3. Az intézményre vonatkozó elvárások és minőségcélok

A konkrét intézményi feladatok megfogalmazása előtt szükségesnek tartjuk a közoktatást leginkább befolyásoló adatok, illetve az önkormányzat fenntartásában lévő óvoda bemutatását

3.1. Helyzetelemzés
3.1.1. Demográfiai adatok

Demográfiai tendenciáit vizsgálva elmondható, hogy a 2001-es népszámláláskor rögzítettekhez képest a lakónépesség száma nő. 

A belföldi bevándorlási különbözet az elmúlt néhány évben folyamatosan pozitív volt. A migráció folyamatában kedvező a fiatalok bevándorlása, ami egyrészt a település munkaerő potenciálját erősíti, másrészt megakadályozza azt, hogy a település az elöregedő települések sorába lépjen. 

Az oktatás helyzetét befolyásoló külső tényezők közül az egyik legfontosabbnak tekintjük az iskolába lépő fiatalok számát meghatározó népesedési folyamatokat. 

	2004	2005	2006	2007	2009	2010	
Állandó népesség száma	2896	2934	2983	2994			
Állandó népességből a 0-2 évesek száma	46	48	50	91			
Állandó népességből a 3-5 évesek száma	140	146	150	119			
Állandó népességből a 6-14 évesek száma	328	332	342	301			
Állandó népességből a 15-18 évesek száma	137	141	143	144			
Állandó népességből a 19-39 évesek száma	981	992	1007	993			
Állandó népességből a 40-59 évesek száma	810	817	827	841			
Állandó népességből a 60 év felettiek száma	454	458	464	505			
Állandó népességszám változása (-,+)	+	+	+	+			
			
A lakosság korösszetétele kedvező, a legmagasabb a 19 és 40 éves korosztály aránya, Ők az állandó népesség 34 %-a. Magas a keresőképes korúak száma. A 60 év felettiek az összlakosságnak mintegy 15 %-át képviselik. A lakónépesség folyamatos növekedése látható minden korosztály vonatkozásában.

A következő táblázat a község lakosságának nemenkénti megoszlását, illetve a születések és halálozások számának alakulását mutatják be:

	2004	2005	2006	2007	2008	2009	
Állandó népesség száma	2896	2934	2983	2994			
ebből    - nők	1514	1540	1546	1551			
             - férfiak	1409	1428	1437	1443			

Az évenkénti születések számát vizsgálva a hat év átlaga … fő. Az évenként született gyermekek száma

Evek	2004	2005	2006	2007	2008	2009	
Gyermek létszám	144	110	122	102			

3.1.2    Az Önkormányzat közoktatási feladat-ellátási kötelezettsége

A Közoktatási törvény. 86. § (1)-(2) bekezdése a következő kötelező közoktatási feladatokat határozza meg a községi önkormányzat részére:
"86. § (1) A községi, a városi, a fővárosi kerületi és a megyei jogú városi önkormányzat köteles gondoskodni az óvodai nevelésről, az általános iskolai oktatásról, továbbá a nemzeti és etnikai kisebbség által lakott településen a nemzeti vagy etnikai kisebbséghez tartozók óvodai neveléséről és az általános iskolai neveléséről és oktatásáról.
 (2) Az (1) bekezdés szerinti kötelezettség magában foglalja a sajátos nevelési igényű gyermekek, tanulók ellátását is, amennyiben azok a többi gyermekkel, tanulóval együtt nevelhetők, oktathatók." 

3.1.3. A Gólyafészek Óvoda bemutatása

Az óvoda a közoktatási rendszer szakmailag önálló nevelési intézménye. A Helyi Nevelési Programban leírt nevelési-fejlesztési elképzelésekhez biztosítottak a személyi feltételek. 

Az intézménynek helyet adó épület 1948-ban épült, először egy csoporttal, később 2, majd három csoporttal működött. A megemelkedett gyermeklétszám miatt fontos volt a további bővítés, így 2005-ben 5 csoportos lett az óvoda, maximálisan mintegy 140 gyerek ellátását biztosíthatja. Az óvodai nevelés vegyes csoportokban zajlik. Az intézmény igen kiemelt hangsúlyt fektet a népi hagyományok őrzésére.

A helyi óvodai program a gyerekek egyéni fejlesztése érdekében a családokkal való együttnevelést helyezi előtérbe. A sikeres óvodai nevelés feltétele a családok aktív részvétele, segítsége, hogy vállalják, magukénak érezzék a néphagyomány őrzését, a múlt értékeinek tovább örökítését. Az óvoda életét színesítő, választható programok, illetve foglalkozások: úszás a Monori Uszodában, játékos nyelvi foglalkozások, hittan, néptánc. 2009. szeptemberétől részmunkaidős logopédus segíti helyben a beszédhibák korrigálását. 

3.2. Óvodai nevelés
Az önkormányzat elvárásait és a hozzájuk kapcsolódó óvodai feladatokat az alábbi táblázat foglalja össze a Gólyafészek Óvodára vonatkozóan:

Feladatok	Sikerkritériumok Eredmények	Módszerek Eljárások	Felelősök	Megvalósítás időszaka, gyakorisága, határidő	
Az iskolaérettség kritériumainak elérése érdekében a 3-5 éves gyermekek óvodai elhelyezése iránti igények kielégítése	Az óvodáskor végére minden gyermek érje el az iskolai munkához szükséges fejlettséget.	-	Az ötéves korosztály teljes
körű beóvodáztatása;
-	Iskolai életmódra felkészítő
foglalkozások megtartása;
Iskolaérettségi vizsgálat	-	Óvodavezető
-	Óvónők
	Folyamatos, az
iskolakezdés
előtt	
Együttműködés az egymásra épülő intézmények (óvoda- iskola) között	Ovoda-iskola
kapcsolata
Az óvoda-iskola
átmenetének
megkönnyítése	Beiskolázási adatok, nyilvántartások Információk átadása a gyermekek egyéni fejlődési útjáról, a követelményekről, lehetőségekről	-	Óvodavezető
-	Óvónők
	Minden évben február, március	
Az önkormányzat a törvényességi felügyeletének, illetve e dokumentumban meghatározott szakmai ellenőrzés gyakorlásával kívánja biztosítani a táblázatban felsorolt feladatok megvalósítását.

 
3.3. A közoktatás rendszerét érintő más ágazatokkal való kapcsolat

Közművelődési ágazatával való kapcsolat
A közművelődési színterek és a nevelési intézmény együttműködésének módját az óvoda intézményvezetője határozza meg. Az együttműködés dokumentálható ütemterv készítésével, melynek az a célja, hogy nyomon követhetők legyenek a megállapodások, tevékenységek, felelős személyek, határidők. Az ütemterv értékelésekor látható lesz az együttműködés eredményessége, illetve az, hogy hol-mit-miért kell változtatni.
Polgármesteri Hivatallal való kapcsolat
A Gólyafészek Óvoda önállóan működő költségvetési szerv. Gazdálkodási feladatait Gomba Község Polgármesteri Hivatala látja el megállapodás alapján. Az önkormányzat képviselő-testülete határozza meg a közoktatási intézményben dolgozók létszámát, fenntartói elvárás, hogy az intézmény racionális gazdálkodást valósítson meg.
Az együttműködés módját a jegyző és az intézményvezető határozza meg. Az együttműködés tartalmát megállapodás rögzíti. A polgármesteri hivatal részéről a közoktatási feladatok ellátásáért felelős igazgatási előadó a kontakt személy. 

Egészségügyi ágazattal való kapcsolat
Az együttműködés tartalma: a rendszeres egészségügyi ellátás megszervezésének, működtetésének segítése az óvodában, a tankötelezettség végéig a hatályos jogszabályok alapján. Az együttműködés során az éves ütemterv elkészítése az egészségügyi vizsgálatokról, időpont, korosztály, vizsgálati cél, védőoltások megjelölésével. Az ütemtervben pontosan meg kell határozni, hogy a védőnőnek, az iskolaorvosnak illetve az intézménynek mi a feladata. Az ütemtervben fel kell tüntetni a kötelező szűrések időpontját a szűrésre kötelezettek körét.
Gyermek és ifjúságvédelemmel - szociálpolitikai ágazattal  valókapcsolat
Az együttműködés során meg kell valósítani a gyermek és ifjúságvédelmi rendszer hatékony működtetését. E területen folyamatos kapcsolatot kell kiépíteni és fenntartani az intézmény vezetőjének a Polgármesteri Hivatal igazgatási előadóival , illetve a Monori Családsegítő és Gyermekjóléti Szolgálat munkatársával a veszélyeztetett, hátrányos helyzetű gyermekek feltérképezése, nyilvántartása a fokozottabb gondoskodás, segítség érdekében. 

4. A minőségfejlesztési rendszer: Intézmény fenntartói ellenőrzési terv
A fenntartói irányítás keretében tervezett szakmai, törvényességi, pénzügyi ellenőrzés rendje

A fenntartói irányítás jogkörét a többször módosított 1993. évi LXXIX törvény a közoktatásról 102, 103, 104. §-ai határozzák meg.
A Gólyafészek Óvoda fenntartója Gomba Község Önkormányzata, melyet a polgármester képvisel. A Képviselő-testület Pénzügyi Bizottsága, a Szociális és Gyámügyi Bizottság valamint az Ügyrendi Bizottság véleményezi az óvodát érintő előterjesztéseket attól függően, hogy  milyen ágazati szakmai felvetést, javaslatot, tájékoztatót tartalmaznak. 

Az önkormányzat polgármesteri hivatalának vezetője a jegyző, aki törvényességi felügyeletet gyakorol a törvényben szabályozott esetekben. A Jegyző irányítása alatt dolgozó ügyintéző tarja a kapcsolatot az intézményvezetővel és készíti elő az irányítással kapcsolatos ügyeket, és jegyzői megbízás alapján végzi a törvényességi ellenőrzést. Az intézmény gazdálkodási feladatait a hivatal  gazdálkodási előadói végzik.

Az önkormányzati minőségirányítási program jelen szakasza foglalja magában a minőségfejlesztési rendszert, a különböző területeken végzett fenntartói ellenőrzések meghatározásával.

A közoktatásról (Kt.l02.§.) és az önkormányzatokról (Ötv.) szóló törvény értelmében a fenntartó joga és kötelessége, hogy figyelemmel kísérje a nevelési - oktatási intézményekben folyó munkát. A fenntartó által végzett ellenőrzéseket négy csoportra bontva tárgyaljuk, a tevékenység jellegének megfelelően:
-	Fenntartói irányításból adódó feladatok
-	Szakmai ellenőrzés
-	Törvényességi ellenőrzés
-	Pénzügyi ellenőrzés

4.1. Fenntartói irányításból adódó feladatok

Feladat megnevezése	Elintézésének időpontja, határidő	Hatáskör, döntésre jogosult személy vagy szerv neve	
Meghatározza az
intézmény
költségvetését	A Költségvetési törvényben foglaltaknak megfelelően	Döntés előkészítésében részt vesznek a képviselő-testület bizottságai, a jegyző, a polgármesteri hivatal szakelőadói  (gazdálkodási előadók, igazgatási előadó IV.) A képviselő-testület rendeletet alkot költségvetés elfogadásáról.	
Önkormányzati rendeletben meghatározza a kérhető költségtérítés szabályait, az adható kedvezmények feltételeit.	A rendelet rendszeres felülvizsgálata: minden év júniusában illetve szükség szerint a törvényi változásokat követve	Döntés előkészítője: jegyző, igazgatási előadó. A képviselő-testület bizottságai.  Döntést hozó szerv: Képviselő-testület	
Az óvodai beíratás időpontjának meghatározása	A Közoktatásról szóló törvény 66.§.(4) bekezdése alapján dönt az időpontról minden év februári Képviselő-testületi ülésen	Döntés előkészítője: jegyző egyeztetve az intézményvezetővel
A tervezet a bizottsági javaslattal kiegészülve
kerül a testület elé.
Döntéshozó szerv: Képviselő-testület	
Megbízza az intézményvezetőjét, gyakorolja felette a munkáltatói jogokat Igazgatói kinevezéssel kapcsolatos pályázati kiírás előkészítése, az eljárás lefolytatása	A vezetői megbízás lejártát megelőző novemberi képviselőtestületi ülésen a pályázat kiírásáról döntés	Döntés előkészítő: jegyző
A tervezet a bizottsági
javaslattal kiegészülve kerül a testület elé.
Döntéshozó szerv: Képviselő-testület	
Engedélyezi a közoktatási intézmények nyári nyitva tartásának szüneteltetését	Minden év január-februári képviselőtestületi ülésen	Döntés előkészítő: intézményvezető
A tervezet a bizottsági
javaslattal kiegészülve kerül a testület elé.
Döntéshozó szerv: Képviselő-testület	
Helyszíni ellenőrzések	Minden év október hónap:	Az ellenőrzésben részt vesz: jegyző, igazgatási előadó	

4.2. Szakmai ellenőrzés
A fenntartó az intézmény nevelési  programjának végrehajtását a szakmai munka eredményességét ellenőrzi. Az intézmény szakmai munkájának értékelésének alapja:
-külső közoktatási szakértői vélemény
-Az Oktatási Hivatal vagy a területi pedagógiai szolgáltatók által végzett mérések eredményei
-Az intézményvezető által készített beszámoló

4.2.1.	Átfogó négyévente megvalósuló szakmai ellenőrzés
A közoktatásról szóló többször módosított 1993. évi LXXIX.. tv 102. § (2) bekezdésének d) pontjában előírtaknak megfelelően a közoktatási intézmények szakmai ellenőrzését négyévente az Országos Szakértői jegyzékben szereplő szakértő bevonásával végzi el.
A szakértő által elvégzett átfogó minden önkormányzati fenntartású intézményre kiterjedő ellenőrzést a 2010/2011 tanévben tervezi elvégeztetni, melynek pénzügyi fedezetét a 2011. évre szóló költségvetés tervezésekor beállítja a költségvetésbe. Az átfogó ellenőrzés alapját az oktatási intézmények által készített éves intézményi beszámolók adják (2006/2007-as, a 2007/2008-es, a 2008/2009-es és a 2009/2010-es tanévről készített beszámolók)

4.2.2.	Évente megvalósuló szakmai ellenőrzési tevékenység
A Gólyafészek Óvoda vezetője minden év július 15. napjáig, beszámolót készít a nevelési intézmény megelőző tanévben elvégzett szakmai munkájáról., a beszámolóhoz mellékelni kell a szülői szervezet véleményét is.

Az intézményvezető beszámolója egyben önértékelés is: az intézmény alapdokumentumaiban, pedagógiai programjában megfogalmazott célok, feladatok összehasonlítása a tényleges működéssel, a pedagógiai tevékenység eredményességével. 

4.3. Törvényességi ellenőrzés
A fenntartó kötelessége az intézményei számára a törvényesség biztosítása, mely tevékenység kiterjed a működés és a döntéshozatal, a belső szabályzatok elfogadására előírt eljárási rendelkezések megtartására, a mulasztások, intézkedések felülvizsgálatára. A törvényességi ellenőrzés jegyzői hatáskörébe tartozó feladatokat az alábbi táblázat tartalmazza:

Feladat	Elintézés időpontja, határidő	
Ellátja  a  tankötelezettség  teljesítésével  kapcsolatos  intézkedéseket,   ezen belül nyilvántartást vezet az iskolai előkészítésre kötelezett, tanköteles gyermekekről. A nyilvántartást megküldi a lakóhely,  illetve tartózkodási hely  szerinti óvodának, iskolának. Bejelentésre vagy hivatalból elrendeli az óvodai nevelés keretében folyó iskolai   életmódra  felkészítő   foglalkozáson  való   részvételt,   a  tankötelezettség teljesítését	Minden év április -május, június illetve a       tankötelezettség       teljesítésének figyelemmel kisérése folyamatos	
Elbírálja a Közoktatási tv. 83.§ (4) bekezdésében foglalt kérelmeket	A kérelmet követően az Államigazgatási eljárás általános szabályai szerint.	
Tájékoztatja az illetékes szakértői és rehabilitációs bizottságot arról, hogy melyik az az intézmény,  amelyik rendelkezik a  sajátos  nevelési igényű gyermek,  tanuló különleges gondozásának ellátásához szükséges feltételekkel	Minden év január 31. napjáig	
4.3.1. Átfogó négyévente megvalósuló törvényességi ellenőrzés
A közoktatásról szóló többször módosított 1993. évi LXXIX.. tv 102. § (2) bekezdésének d) pontjában előírtaknak megfelelően a közoktatási intézmények törvényességi ellenőrzését négyévente az Országos Szakértői jegyzékben szereplő szakértő bevonásával végzi el.

A szakértő által elvégzett átfogó minden önkormányzati fenntartású intézményre kiterjedő ellenőrzést a 2010/2011 tanévben tervezi elvégeztetni, melynek pénzügyi fedezetét a 2011. évre szóló költségvetés tervezésekor beállítja a költségvetésbe. Az átfogó törvényességi ellenőrzés az alábbi területre tejed ki:

Ellenőrzési terület	Tartalma	
Tanügyi dokumentumok ellenőrzése	
Alapító                 okiratok felülvizsgálata, módosítása	-Tevékenységi kör felülvizsgálata: ellátandó feladatok megszüntetése vagy bővítése alkalmából	
SZMSZ      módosításainak jóváhagyása	-jogszabályok vagy szervezeti működési változások -pedagógiai program, feladat módosításakor felülvizsgálat	
Házirend    módosításainak jóváhagyása	koherens legyen az alapdokumentumokkal	
Naplók, nyilvántartások	Az ellenőrzés kiterjed a kötelezően vezetendő nyilvántartásokra, különös tekintettel a hiányzások vezetésére, a naplóvezetés ellenőrzésére a helyi szabályozásnak megfelelően, a gyermekek adataira, aláírásokra, bélyegzőkre	
Csoportnaplók	A megtartott foglalkozások bizonylatának számít.	
Irattár	Az iktatás rendje (előírásoknak megfelelően), az iratkezelés, a selejtezés a helyi szabályozásnak megfelelően	
tanuló-                           és gyermekbalesetek	Segíti és ellenőrzi a nevelési-oktatási intézményeknek a tanuló- és gyermekbalesetek megelőzésére irányuló tevékenységet	
munkáltatói dokumentumok ellenőrzése	A hatályos szabályozásnak megfelelő tartalommal és formában

4.3.2. Évente megvalósuló törvényességi ellenőrzési tevékenység

A Képviselő-testület évente törvényességi ellenőrzés keretén belül az alábbi területeken végez el ellenőrzést:

Ellenőrzési terület	Tartalma	
Tanügyi dokumentumok ellenőrzése	
Mulasztási napló	A normatíva elszámolás alapjának számít. Az ellenőrzés kiterjed a hiányzások vezetésére, naplóvezetés ellenőrzésére 	
Az ellenőrzéseket végzi a jegyző, vagy a megbízásával rendelkező előadó. Az ellenőrzés eredménye támpontot jelent az intézmény normatíva igényléséhez (esetleges pótigényléshez, lemondáshoz) 
Abban az évben melyben az adott intézményre nézve megvalósul az átfogó törvényességi ellenőrzés, az magában foglalja az éves törvényességi ellenőrzést is.

4.4. Pénzügyi ellenőrzés
A gazdálkodás ellenőrzés a vonatkozó pénzügyi előírások naprakész betartására, az erőforrások optimális fel és kihasználásának ellenőrzésére, a takarékosságra törekvő gazdálkodási mechanizmusok alkalmazására terjed ki. A gazdálkodási ellenőrzést belső ellenőr végzi, az ellenőrzés eredményéről tájékoztatót készít a Képviselő-testület részére, amely szerv dönt a tájékoztató elfogadásáról, az estleges korrekciók végrehajtásáról
4.4.1.Átfogó kétévente megvalósuló pénzügyi ellenőrzés
A   Képviselő-testület   kétévente   átfogó   mindenre kiterjedő   pénzügyi   ellenőrzés megvalósítását tervezi. A Gólyafészek Óvoda soron következő átfogó pénzügyi ellenőrzése a 2010/2011-es nevelési évben időszerű. Az ellenőrzés pénzügyi fedezetéről a képviselő-testület a 2011. évi költségvetésében rendelkezik eredeti előirányzatként. 
4.4.2. Évente megvalósuló pénzügyi ellenőrzések

Ellenőrzési terület	Időpontja ellenőrzést végző szerv	
Költségvetés alakulása, felhasználása időarányosan	Negyedévente
A jegyző és a gazdálkodási előadó végzi az ellenőrzést, az ellenőrzés eredményéről tájékoztatót készít a Képviselő-testület részére, amely szerv dönt a tájékoztató elfogadásáról, az estleges korrekciók végrehajtásáról	
Normatív   támogatások   igénylése    a    statisztikai adatoknak     megfelelően     történik-e,     megfelelő dokumentumokkal alátámasztott-e 	Gazdálkodási előadó végzi minden év december január hónapban	

5. A minőségfejlesztési rendszer működtetése

Az intézmény fenntartói ellenőrzési terv megvalósítása, az ellenőrzések lefolytatása, az eredmények értékelése, az esetleges hibák kijavítására irányuló döntések, intézkedések, végrehajtása által realizálódik a minőségfejlesztési rendszer működése, így valósul meg a stratégiai cél, miszerint: Gomba Község Önkormányzatának Képviselő-testülete a nehéz gazdasági körülmények ellenére is kiemelt feladatának tartja, hogy a z önkormányzat által fenntartott egyetlen közoktatási nevelési intézményt, a Gólyafészek Óvodát a helyi társadalom által elvárt szinten működtesse.
A minőségfejlesztési rendszer hatékony működése illetve a társadalmi-környezeti változások azonban, magának az önkormányzati minőségirányítási programnak a rendszeres felülvizsgálatát is megkövetelik.
A Képviselő-testület szükségesnek tartja az önkormányzati minőségirányítási program kétévenkénti felülvizsgálatát a nevelési év befejezését követően. A felülvizsgálat lehetővé teszi a közoktatási rendszer egészének minőségelvű átvilágítását, értékelését, egységes képet alkotva az elért eredményekről és a szükséges tennivalókról.

Záradék
Hatálybalépés
Az önkormányzati minőségirányítási program a Gomba Község Önkormányzata Képviselő-testületének elfogadása után - az addig érvényben lévő önkormányzati minőségirányítási program felülvizsgálataként lép hatályba.
Elfogadás-jóváhagyás
Az önkormányzati minőségirányítási program a Képviselő-testület	/2010. (II .4) sz. képviselő-testületi határozatával került elfogadásra.
Hatályosság
Az önkormányzati minőségirányítási program időbeli hatálya a 2011/2011. tanév végéig tart.

Gomba, 2010. február 4.

						Lehota Vilmos 			Kósa Erzsébet Anikó
						polgármester					jegyző